

**REPUBLIKA E KOSOVËS**

**REPUBLIKA KOSOVA/REPUBLIC OF KOSOVO**

**KOMUNA SHTIME**

**OPŠTINA ŠTIMLJE/MUNICIPALITY OF SHTIME**

**Drejtoria për Shëndetësi dhe Mirëqenie Sociale**

Nr.prot. 07/359 Datë 15.11.2024

**PROCESVERBAL NGA KONSULTIMI PUBLIK ME QYTETARË PËR STRATEGJINË PËR TË DREJTAT E PERSONAVE ME AFTËSI TË KUFIZUAR NË KOMUNËN E SHTIMES 2025-2028**

E mbajtur më datë 15 nëntor 2024 (e premte), në Hotel “Venus”, duke filluar nga ora 10:00

Pjesëmarrës në takim: Faruk Beqa, Mimoza Salihu-Qeriqi, Besnik Ahmeti, Valon Januzi, Lirim Hamili, Tafë Fazliu, Zenel Muhadini, Ilaz Kadrijaj, Diellza Salihu, Yllka Bajrami, Feriz Brahimi, Sahadete Sopa, Mervete Hasani, Reshat Gashi, Emin Rexhaj, Ferdije Rexhaj, Gazmend Behluli, Besarta Smajli, Xhevdet Smajli, Ragip Fejzullahu, Bukurije Fejzullahu, Agim Emini, Granit Emini, Shkelzen Hajdini, Vlora Hyseni, Albion Shabani.

Mbledhja është hapur nga nënkryetari i Komunës së Shtimes Faruk, i cili para të pranishmëve prezantoi qëllimin e takimit.

Faruk Beqa (Nënkryetar i Komunës së Shtimes): Strategjia dhe Plani i Veprimit (SPV) për Persona me Aftësi te Kufizuara (PAK) është dokument me prioritet për komunën e Shtimes e cila do te përmbushë nevojat e PAK

Dokumenti synon të ndërtoj resurset, mekanizmat dhe infrastrukturën, si dhe të përcaktoj kompetencat për të krijuar mundësi për personat me aftësi të kufizuar të përfitojnë maksimumin nga aftësitë e tyre në mënyrë të barabartë.

Në muajin Korrik të vitit 2024, është themeluar i Grupi Punues (GP) ku janë përfshirë: Zyra e kryetarit, Drejtoritë: Shëndetësisë dhe Mirëqenies Sociale (SHMS), Arsimit, Financave, Handikos, Kryqi i Kuq, Shoqata e te verbërve (SHV) zyrat në Shtime, dhe përfaqësuesit e Shoqërisë Civile (SHC).

Në takimet me drejtorët dhe takime me GP është bërë analiza e gjendjes janë përcaktuar objektivat dhe identifikuar nevojat te cilat janë inkorporuar ne plan te veprimit.

Po ashtu janë identifikuar resurset, përgjegjësit dhe afatet kohore të zbatimit te aktiviteteve përkrahur me buxhetin komunal.

SPV për PAK 2025-2028, është hartuar bazuar ne modelin e Drejtorisë për Shëndetësisë dhe Punë Sociale (DSHPS) të Komunës së Lipjanit, si dhe me takimet e rregullta është mbështetur nga Misioni i OSBE-së në Kosovë.

Ne hulumtimet botërore është publikuar se rreth 1.3 miliardë njerëz përjetojnë aftësi të kufizuara të konsiderueshme. Kjo përfaqëson 16% të popullsisë së botës, ose 1 në 6 prej nesh.

Në komunën e Shtimes janë identifikuar rreth 300 PAK.

Konsiderojmë se duhet angazhim dhe punë adekuate për gjithë përfshirje, qasje dhe respektim të të drejtave te Personave me Aftësi te Kufizuara (PAK)

Konsultimi i vazhdueshëm me akterët relevant

Kemi ndarë detyrat te disa nga akterët në GP

Kemi bërë mbledhjen e të dhënave

Kemi bërë analizën e situatës

Me vendim unanim të Kuvendit të Komunës (KK), dokumenti është dërguar për dëgjim publik

Sot është dita kur marrim sugjerime, këshilla nga ky takim dhe pas kësaj, dokumenti do të dërgohet në KK për miratim final

Qëllimi i Strategjisë dhe Planit të Veprimit është që Komuna e Shtimes të siguroj një mjedis të barabartë dhe gjithëpërfshirës për PAK

 Garantimin e të drejtave të barabarta

Përmirësimin e qasjes në shërbime dhe mundësi të barabarta në të gjitha sferat e jetës, në shërbimet shëndetësore, arsim, punësim dhe të drejtat tjera themelore njerëzore

Qëllimi themelor është të promovohet, avancohet dhe të mundësohet e të mbrohet përfshirja dhe integrimi i plotë i personave me aftësi të kufizuara në jetën shoqërore dhe ekonomike

Strategjia komunale për Personat me Aftësi të Kufizuara në komunën e Shtimes, është hartuar në përputhje me:

Strategjisë nacionale për të drejtat e personave me aftësi të kufizuar në Republikën e Kosovës 2013–2023

Planit të veprimit për zbatimin e strategjisë nacionale për të drejtat e personave me aftësi të kufizuara në Republikën e Kosovës 2013–2015 si dhe

Duke i konsultuar të gjitha dokumentet tjera vendore dhe ndërkombëtare të cilat e rregullojnë çështjen e personave me aftësi të kufizuar

Kemi edhe shume për të thënë sa i takon kësaj strategjie, por tani fjalën ja kaloj drejtoreshës së shëndetësisë në Komunën e Shtimes, Mimoza Salihu-Qeriqi.

Mimoza Salihu-Qeriqi (Drejtoreshë e Shëndetësisë-Komuna e Shtimes): Përshëndetje për të gjithë ju të pranishëm dhe falemnderit që sot jeni prezent këtu me ne.

Strategjia është e strukturuar në pesë 5 fusha të cilat përfshijnë të gjitha aspektet kryesore të jetës së Personave me Aftësi të Kufizuara me fokus në fushat si në vijim: Shëndetësi, Mirëqenie Sociale dhe Punësim, Arsim, Pjesëmarrja ne vendimmarrje dhe Qasja e plote duke përfshirë informimin, komunikimin dhe pjesëmarrjen.

Objektiva Strategjike 1: Avancimi i mëtutjeshëm i ofrimit të shërbimeve shëndetësore për personat me aftësi të kufizuar.

Objektiva Strategjike 2: Sistem funksional dhe i mirëfilltë për mirëqenie dhe siguri sociale, si dhe ofrimi i mundësive të barabarta për punësimin e Personave me Aftësi të Kufizuara.

Objektiva Strategjike 3: Krijimi i kushteve për gjithë përfshirjen në arsim dhe për mbështetjen profesionale të personave me aftësi të kufizuara.

Objektiva Strategjike 4: Përfshirja e Personave me Aftësi të Kufizuara në vendimmarrje.

Objektiva Strategjike 5: Krijimi i qasjes së plotë, informimi me kohë dhe promovimi i shërbimeve për personat me aftësi të kufizuara.

Avancimi i mëtutjeshëm i ofrimit të shërbimeve shëndetësore për përsonat me aftësi të kufizuar.

Përmes kësaj objektive strategjike, Komuna e Shtimes synon të përmirësoj shëndetin publik duke avancuar ofrimin e shërbimeve shëndetësore dhe duke i përshtatur ato me nevojat e personave me aftësi të kufizuar.

Promovimi dhe edukimi shëndetësor zë një vend shume të rëndësishëm ne këtë strategji. Përmes promovimit dhe edukimit shëndetësor Komuna e Shtimes synon përmirësimi e shëndetit dhe jetës së të gjithë qytetareve të sajë pa përjashtim.

Në kuadër të kësaj strategjie janë parapare përmirësimi i qasjes fizike në institucionet shëndetësore dhe në shërbime, ofrimi i shërbimeve të duhura shëndetësore duke përfshire edhe vizitat në shtëpi për pacientet të shoqëruar me vështirësi në lëvizje si dhe vizitat dhe shërbimet e paliativit.

Në kuadër të shërbimit vizitat për nenat dhe fëmijët deri në moshën 3 vjeçare, synojmë zbulimin e hershëm dhe identifikimin e aftësisë së kufizuar prej kohës prenatale, natale dhe në fazat e mëvonshme. Po ashtu, planifikohet të organizohen kampanja vetëdijësuese për identifikimin e hershëm të fëmijëve me aftësi të kufizuara dhe ofrimin e shërbimeve të duhura.

Sigurimi i gjithë përfshirjes sociale dhe ofrimi i mundësive të barabarta për punësimin e personave me aftësi të kufizuara.

Përmes objektivit të dytë strategjik synojmë të krijojmë një ambient shoqëror me mundësi të barabarta dhe shërbime sociale gjithëpërfshirëse të cilat i përgjigjen nevojave të personave me aftësi të kufizuara.

Me këtë dokument ne angazhohemi qe shërbimet sociale të jenë jo vetëm të disponueshme por të qasshme, efektive dhe të qëndrueshme.

Me tutje, përmes këtij objektivi, kemi për qellim të përmirësojmë qasjen, të bëjmë ngritjen e resurseve dhe kompetencave të shërbyeseve civil dhe publik për realizimin e të drejtave të PAK në njërën dhe të PAK në anën tjetër për të shfrytëzuar të drejtat e tyre dhe për të siguruar mirëqenien e tyre.

Faruk Beqa: Nëse ndokush nga të pranishmit don që të marrë fjalën?

Xhevdet Smajli (Shoqata e të verbërve):Kërkoj kushte më të mira për trajtimin e personave me aftësi të kufizuara që deri më tani nuk i kemi pasur, si rregullim të trotuareve, semafor akustik etj.

Tafë Fazliu (Hendikos): Shpesh herë nuk kemi mbështetje dhe nuk është në rregull që një personi me aftësi të kufizuar që tani edhe e kemi të pranishëm këtu, ti ndalet marrja e pensionit, e kjo I ndodh që 5 muaj.

Valon Januzi: Oborri i Komunës së Shtimes ka gjithësej 10 vendparkingje të cilat nuk janë të specifikuara, por për personat me aftësi të kufizuar, ju premtoj që do t’I kemi parasysh kërkesat e tyre.

Shkelzen Hajdini (Drejtori I Shendetësisë-Komuna e Lipjanit): Ju falemnderit për ftesën të cilën e mora me knaqësi! Dua të ju them me shumë bindje, se kështu duhet të bëhet një document, e përgëzoj nënkryetarin Beqa për punën e bërë por duhet të kërkohet kontribut nga të gjithë për ndihmë personave me aftësi të kufizuar. Jeni komuna e dytë në kosovë që tani keni një document të till, document ky që synon të përmirëson qasjen e këtyre personave në sfera të ndryshme.

Pascale Roussy (Drejtore e Departamentit të Demokratizimit-OSCE): Jam shumë e lumtur që sot jam këtu me ju dhe të ju përgëzoj për punën që keni bërë në realizimin e kësaj strategjie I cili është një document shumë I rëndësishëm e kjo është meritë e të gjithë grupit punues. Një e mirë tjetër është që këtu shohim edhe bashkëpunimin ndërkomunal por edhe ndërpartiak

Do të vazhdojmë të mbështesim komunën tuaj në zbatimin e kësaj strategjie.

Faruk Beqa: Ju falemnderit të gjithëve! Dua të shtoj edhe një gjë, gjatë hartimit të kësaj strategjie kam mbështetjen e plotë të stafit dhe dua t’ju premtoj që një dokument si ky nuk do të mbulohet nga pluhuri por do të përkushtohemi që të realizohet sepse edhe e kemi obligim.

Ju falenderoj edhe njëherë për pjesëmarrjen tuaj dhe mirë u pafshim në takime të tjera.

Takimi përfundoi në ora 11:50

Procesmbajtës:

Vlora Hyseni

\_\_\_\_\_\_\_\_\_\_\_\_\_\_